Diari Oficial de la Generalitat Valenciana


Sumari del DOGV 4160, del 03-01-2002 (2001/12776)

Informació pública del programa d'actuació integrada de la unitat d'execució única del pla de reforma interior d'un nou sector al polígon industrial Vara de Quart (València-Xirivella).
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   4160

Data del DOGV
:   03-01-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/12639


Organisme emissor
:   Francisco Ros Casares València, SL

Tipus de document
:   Anunci

Informació pública del programa d'actuació integrada de la unitat d'execució única del pla de reforma interior d'un nou sector al polígon industrial Vara de Quart (València-Xirivella). [2001/Q12739]
  
La mercantil Francisco Ros Casares Valencia, SL, ha formulat el programa d'actuació integrada l'àmbit d'actuació del qual és la unitat d'execució única del pla de reforma interior d'un nou sector al polígon industrial Vara de Quart (València-Xirivella), que inclou: homologació d'un nou sector al polígon industrial Vara de Quart (València-Xirivella), pla de reforma interior d'un nou sector al polígon industrial Vara de Quart (València-Xirivella), projecte d'urbanització i escriptura de constitució de l'Agrupació d'Interés Urbanístic Nou Sector al Polígon Industrial Vara de Quart, que integra el 100% de la superfície de titularitat privada de l'àmbit d'actuació, juntament amb els estatuts, a l'empara del que s'estableix en la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.394, de 24 de novembre de 1994).
  
El límit entre els termes municipals de València i Xirivella discorre pel mig de l'actuació, fet pel qual aquesta inclou terrenys d'ambdós municipis. Es tracta, per tant, d'una actuació que afecta els termes municipals de València i Xirivella.
  
En aplicació del que s'estableix en l'article 48.1.c en relació amb l'article 46.3, ambdós de la llei a què es fa referència, és procedent sotmetre el programa esmentat, amb tota la documentació annexa, a informació pública per un termini de 20 dies hàbils, comptadors des de l'endemà de la publicació d'aquest anunci en el Diari Oficial de la Generalitat Valenciana.
  
Es fa constar que, durant aquest termini, les persones interessades en aquest procediment podran formular qualssevol al·legacions que els convinguen segons dret, així com unes altres alternatives tècniques de programa, tot això en els termes i condicions de la Llei 6/1994 esmentada, a aquest efecte qualsevol persona interessada podrà consultar l'expedient dipositat a la Notaria del senyor Ángel López-Amo Calatayud, situada a la plaça de l'Església, número 7, baixos, Xirivella (46949), els dies hàbils en horari d'11.00 a 13.00 hores. Igualment es fa constar que qualsevol persona podrà comparéixer en aquesta notaria per a obtenir una còpia de l'acta de protocol·lització del projecte i els documents que s'hi acompanyen, o sol·licitar que se li hi exhibisca.
  
Així mateix, tant la documentació a què es fa referència com l'expedient administratiu, es podran consultar, els dies hàbils de 09.00 a 13.00 hores, als locals de l'Ajuntament de Xirivella. Les al·legacions que, si escau, es formulen, es presentaran davant l'Ajuntament de Xirivella.
  
Mitjançant aquest edicte, d'acord amb el que s'estableix en el paràgraf segon de l'article 48 en relació amb l'article 46 paràgrafs quart i cinqué de la Llei 6/1994 esmentada, es fa saber a les persones interessades que el termini de cinc dies hàbils, per a presentar les proposicions juridicoeconòmiques, comença el dia següent hàbil a la finalització del termini de 20 dies indicat anteriorment. Durant aquest termini es podran formular les proposicions a què es fa referència als locals de l'Ajuntament de Xirivella. Una vegada finalitzat aquest segon termini, el següent dia hàbil, tret de si és dissabte, en aquest cas caldrà entendre el dia hàbil immediatament posterior, tindrà lloc l'acte d'obertura de pliques al mateix local de l'Ajuntament de Xirivella.
  
Finalment, a fi de dotar de les màximes garanties el procediment, a l'empara del que s'estableix en l'article 59.4 de la Llei 4/1999, de 13 de gener de Règim Jurídic de les Administracions Públiques i del Procediment Administratiu Comú, s'ha publicat també aquest anunci en el Butlletí Oficial de la Província de València, adreçat als titulars cadastrals inclosos en l'àmbit de l'actuació, el domicilio fiscal dels quals no consta en aquest procediment. A continuació s'indiquen les dades les dades conegudes:
  
Cosa que se us comunica en aquest avís als efectes que pertoquen. La mercantil Francisco Ros Casares Valencia, SL.